text: Ajuntament del Masnou/Servei d'assessorament energètic - SAE
  Servei d'assessorament energètic - SAE
  El SAE és un nou servei d'assessorament energètic que ha posat en marxa l'Ajuntament del Masnou per a tota la ciutadania. Ofereix informació, assessorament i assistència en tràmits relacionats amb els subministraments de la llar.
  L'Ajuntament del Masnou ha habilitat el servei d'assessorament energètic totalment gratuït i personalitzat per resoldre dubtes i donar informació sobre els següents aspectes:
  Informació sobre els drets energètics de la ciutadania.
  Assessorament per entendre i reduir les factures d'electricitat, aigua i gas.
  Suport per fer tràmits i gestions amb les companyies subministradores.
  Informació i tramitació del bo social i tèrmic.
  Informació i tramitació d'altres ajuts i bonificacions disponibles.
  Assessorament per reduir la despesa energètica optimitzant i realitzant bones pràctiques en el consum de la llar.
  Assessorament en l'impuls de transició energètica.
  Orientació en les subvencions i ajuts existents d'energies renovables i eficiència energètica.
  Assessorament a la llar per a persones amb mobilitat reduïda.
  És el procés cap a una economia més sostenible, caracteritzada per la utilització d'energies renovables que acabin substituint aquelles energies no renovables, i en què es prioritzi la minimització de l'impacte ambiental en el nostre entorn natural i la millora de les condicions de vida de les persones.
  Els ciutadans i ciutadanes del Masnou.
  Què necessitem que portis per oferir-te un bon assessorament?
  DNI de la persona titular del servei contractat o autorització de la persona titular (fotocòpia del DNI amb consentiment i signatura).
  Última factura de la llum, aigua i gas, i si pot ser, contractes de les companyies subministradores.
  Per optimitzar la teva visita, podries portar: informació del tipus d'il·luminació (bombeta halògena, baix consum o led), model o foto de l'etiqueta energètica dels principals electrodomèstics (rentadora, nevera, rentavaixelles, assecadora, forn...).
  Adreça electrònica: sae@elmasnou.cat
  Atenció telefònica: 93 557 18 44, de dilluns a divendres de 9 a 14 h.
  Atenció presencial (amb cita prèvia):
  És necessari concertar cita prèvia per fer bona part dels tràmits i rebre atenció personalitzada per a cada una de les gestions. Pots fer-ho a través de:
  Web: demana cita prèvia a través de l'enllaç https://citaprevia.gestorn.com/elmasnou
  Per telèfon: trucant al 93 557 18 44 de dilluns a divendres de 9 a 14 h
  Tardes de dimarts i dijous, de 16 a 18.30 h (tancat quan s'escaigui en festiu o vigília de festiu).
  Horari d'estiu (de l'1 al 31 d'agost), Setmana Santa i Nadal (dues setmanes): de dilluns a divendres, de 9 a 14 h.